OpenLLM-France/wikimedia huggingface dataset:
# Kolektore (motor elektrikoa)

Kolektorea errotoreko harilak kanpo-zirkuituarekin konektatu behar duten motor eta sorgailu elektrikoetako errotorearen atala da, eskuilen igurtzia jasotzen duena. Delgaz eta delgen ararteko isolagailuz osatutako eraztun bat da. Errotorean induzitutako korronte alternoa korronte zuzen bihurtzeko balio du. Eskuilekin batera, zirkuitu elektriko baten atal birakari baten eta atal finko baten arteko konexioa gauzatzeko elementua da.

## Erreferentziak

* ↑ Kolektore zthiztegia.elhuyar.org

## Kanpo estekak

* Datuak: Q840916
* Multimedia: Electrical commutators / Q840916
# Kolesteatoma

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Kolesteatoma itxura sasitumoraleko masa ez-neoplasikoa da, kolesterolak infiltratutako zelula epitelialez osatua. Normalean tinpano-kaxaren hantura baten ondoren agertzen da, erdiko belarriko barrunbeak hartzen ditu, eta inguruko hezurra higatzeraino zabaltzen da. Kolesteatomaren sintoma arrunten artean entzumen-galera, usain handiko zornea (marroia/horia gehienetan), belarriaren odolustea, bertigoak, belarriko mina, buruko mina edo burrunba egon daitezke.

## Erreferentziak

* ↑ Euskalterm: [Otorrinolaringologia Hiztegia] [2015]

## Kanpo estekak

* Datuak: Q558230
* Multimedia: Cholesteatoma / Q558230
# Kolezistitis

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Kolezistitisa behazun-xixkuaren eritasuna da, larria edo kronikoa izan daitekeena.
Kolezistitis larria bakterioek sortua izaten da; behazunean zornea sortzen da eta gorritu egiten da. Sukarra, behazun-xixkuko mina eta oka egiteko gogoa ditu ezaugarri.
Kolezistitis kronikoa bakterioek behin eta berriro sortutako infekzioen ondorioz edo behazun-xixkuan harria sortu izanaren ondorioz gerta daiteke; kronikoa denean behazun-xixkua handitua izan ordez uzkurtu egiten da, eta kolore berdexka izaten du. Gibeleko kolikoaren gisako mina, digestiorako zailtasuna eta goragalea izaten dira sintomak. Kolezistitisa antibiotikoen bidez senda daiteke, baina behazun-xixkuko harriak, gangrena edo zuloa direnean kirurgia bidez sendatu ohi da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-11-07 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q376666
* Multimedia: Cholecystitis / Q376666
# Larwill (Indiana)

Larwill Indianako herri bat da. Whitley konderrian kokatua dago. 2010ean 283 biztanle zituen, 0,58 kilometro koadrotan banatuta.

## Ikus, gainera

* Whitley konderria

## Kanpo estekak

* Datuak: Q525265
* Multimedia: Larwill, Indiana / Q525265
# Larzabale-Arroze-Zibitze

Larzabale-Arroze-Zibitze Nafarroa Behereko udalerria da, eta Oztibarre eskualdean dago kokaturik.

## Geografia
### Ingurune naturala

Biduze ibaia udalerritik igarotzen da, bere ibaiadarra den Artikaiteko erreka. Azken honetara isurtzen diren bi errekek ere udalerria gurutzatzen dute: Arlako erreka eta Handia erreka.

### Udalerri mugakideak

* Landibarre ipar-mendebaldean
* Izura-Azme ipar-ekialdean
* Jutsi ekialdean
* Ainhize-Monjolose mendebaldean
* Bunuze hego-ekialdean
* Gamarte hego-mendebaldean
* Ibarrola hegoaldean

### Etxeak eta Auzoak

* Larzabale
* Arroze
* Zibitze
* Basabürüa
* Elizatea
* Utziate
* Herri
* Bastida
* Xiloa

## Historia

1790ean Larzabale, Ainhize, Arhantsusi, Arroze, Bunuze, Donaixti-Ibarre, Hozta, Ibarrola, Izura-Azme, Jutsi, Larzabale eta Zibitze herriek osatzen zuten Kantonamendu bateko burua izan zen, Donapaleuko barrutiaren menpekoa zena.

### Udalerri-historia

1790 eta 1794 artean (Frantziako Iraultzaren urteak) Utziate udalerria Larzabalerekin batu zen. 1842ko ekainaren 20an Larzabale, Arroze eta Zibitze herriak batu egin ziren gaur egungo udalerria osatzeko.

## Ekonomia

Udalerriaren ekonomia laborantzan dago oinarriturik.

## Biztanleriaren eboluzioa

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 183 | 197 | 183 | 208 | 240 | 228 | 722 | 793 | 683 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 695 | 572 | 549 | 518 | 556 | 541 | 497 | 467 | 493 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 485 | 522 | 508 | 514 | 489 | 503 | 523 | 429 | 418 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 452 | 394 | 388 | 424 | 406 | 395 | - | - | - |
Oharra: 2004ko biztanleria INSEEk emandako behin-behineko datua da; fusioa baino lehenagoko datuak, 1836 artekoak, Larzabaleri baino ez dagozkio.

## Kultura

Udalerria, Donejakue Bidearen zati den Via Podiensisean dago kokaturik. Bide hau, Lo Puèi de Velai (Auvernia, Okzitania) hiritik abiatu eta Orreagara doan bidea da.

## Ondasun nabarmenak

* Gaur egun baserria den Zaldua etxe gotortua XIII. mendekoa da
* Dona Maria etxea XIV. mendekoa da
* Jauregia etxea 1591. urtekoa da
* Zarzabalea etxea XVIII. mendearen bukaerakoa da
* Zibitzeko Ander deunaren eliza XIX. mendekoa da
* San Laurendi eliza 1854. urtekoa da

## Larzabaldar-arroztar-zibiztar ospetsuak

* Manex Fuchs aktorea.

## Erreferentziak

* 1 2 3 4 5 Euskal Herriari Begira. Udalbiltza.
* ↑ Paul Raymond, Dictionnaire topographique Béarn-Pays basque

## Kanpo estekak

* Datuak: Q634814
* Multimedia: Larceveau-Arros-Cibits / Q634814
* Liburuak: Euskal Herriko bidaia-gida/Herriz herri/Larzabale-Arroze-Zibitze
# Larvik

Larvik Norvegiako udalerria da, Vestfold konderrian. 534.66 km² eta 41.723 biztanle ditu.

## Mugakideak

Honako udalerrikin egiten du muga:
Lardal Andebu Sandefjord Porsgrunn Siljan Municipality $^{(en)}$ Holmestrand Kongsberg Re Tønsberg

## Kanpo estekak

* Datuak: Q156125
* Multimedia: Larvik / Q156125
# Larva

Larva Jaéngo udalerria da, Sierra Mágina eskualdean dagoena.
2008ko urtarrilaren 1eko erroldaren arabera 478 biztanle zituen.

## Ikus, gainera

* Jaéngo udalerrien zerrenda

## Kanpo estekak

* Datuak: Q2074377
* Multimedia: Larva (Jaén) / Q2074377
# Larvae

Larvae , hildakoen espirituen mota bat ziren. Antzinako erromatarren sinesmenetan, larvae, lareak (hildakoen izpiritu onak) ez bezala, atsedenik aurkitu ezin zuten hildakoen arimak ziren, eta patu hori sufritzen duten beren erruz edo hien duintasunaren aukako faltaren bat jasan zutelako, heriotza bortitz bat, adibidez. Itxura beldurgarria zutelarik ibiltzen zirela munduan zehar, espektroak, eskeletoak, eta abar, eta bizirik zeudenak erotu egiten zituzten.
Iturri batzuetan larvae eta lemureak nahastu egiten dira, María José Hidalgo de La Vega, Salamancaco historialariak ordez, bereizten ditu. Lemureak, espiritu ibiltariak dira eta bizitzan egin dituzten hutsegiteak direla eta etxerik gabe geratu direlako. jendea kaltetu dezakete, jende gaiztoa eta maltzurra batez ere, baina ez dira larvak bezain beldurgarriak.

## Erreferentziak

* ↑ «Greek & Roman Mythology - Tools» www2.classics.upenn.edu (Noiz kontsultatua: 2024-07-07).
* ↑ Hidalgo de la Vega, María José. (2009). «Larvas, Lemures, Manes en la demonología de Apuleyo y la creencias populares de los romanos» Arys: Antigüedad: religiones y sociedades (8): 165–186. ISSN 1575-166X. (Noiz kontsultatua: 2024-07-07).

## Kanpo estekak

* Datuak: Q1138561
* Multimedia: Lemures / Q1138561
# Laurogeita hamalau

Laurogeita hamalau (94) laurogeita hamahiruaren ondoren eta laurogeita hamabostaren aurretik doan zenbaki naturala da.

## Kanpo estekak

* Datuak: Q683782
* Multimedia: 94 (number) / Q683782
# Laurogeita hamar

Laurogeita hamar, lauretan hogeita hamar edo 90 laurogeita bederatziaren ondoren eta laurogeita hamaikaren aurretik doan zenbaki naturala da.

## Kanpo estekak

* Datuak: Q239346
* Multimedia: 90 (number) / Q239346
# Laurogeita hamasei

Laurogeita hamasei (96) laurogeita hamabostaren ondoren eta laurogeita hamazazpiaren aurretik doan zenbaki naturala da.

## Kanpo estekak

* Datuak: Q280167
* Multimedia: 96 (number) / Q280167
# Laurogeita hemeretzi

Laurogeita hemeretzi (99) laurogeita hemezortziaren ondoren eta ehunaren aurretik doan zenbaki naturala da.

## Kanpo estekak

* Datuak: Q435673
* Multimedia: 99 (number) / Q435673
# Laurogeita hemezortzi

Laurogeita hemezortzi (98) laurogeita hamazazpiaren ondoren eta laurogeita hemeretziaren aurretik doan zenbaki naturala da.

## Kanpo estekak

* Datuak: Q713239
* Multimedia: 98 (number) / Q713239
# Laurogeita hiru

Laurogeita hiru (83) laurogeita biaren ondoren eta laurogeita lauaren aurretik doan zenbaki naturala da.

## Kanpo estekak

* Datuak: Q713181
* Multimedia: 83 (number) / Q713181
# Laurogeita lau

Laurogeita lau (84) laurogeita hiruaren ondoren eta laurogeita bostaren aurretik doan zenbaki naturala da.

## Kanpo estekak

* Datuak: Q279264
* Multimedia: 84 (number) / Q279264
# Laurogeita zazpi

Laurogeita zazpi (87) laurogeita seiaren ondoren eta laurogeita zortziaren aurretik doan zenbaki naturala da.

## Kanpo estekak

* Datuak: Q285042
* Multimedia: 87 (number) / Q285042
# Laurogeita hamazazpi

Laurogeita hamazazpi (97) laurogeita hamaseiaren ondoren eta laurogeita hemezortziaren aurretik doan zenbaki naturala da.

## Kanpo estekak

* Datuak: Q673849
* Multimedia: 97 (number) / Q673849
# Laurogeita sei

Laurogeita sei (86) laurogeita bostaren ondoren eta laurogeita zazpiaren aurretik doan zenbaki naturala da.

## Kanpo estekak

* Datuak: Q713221
* Multimedia: 86 (number) / Q713221
# Kurtzetxiki

Kurtzetxiki Arrasaten kokatuta dagoen mendia da. 531 metroko altuera du. Bertara Bedoña auzotik joan daiteke, besteak beste.

## Kanpo estekak

* Datuak: Q12261691
# Kurtziaga

Kurtziaga (herri hizkeran Kurtxia) Ispasterko auzoa da.

## Geografia

Lekeitioko herrigunearekin mugan dago, Arropain auzoaren ondoan. Mendexa eta Amoroto udalerriekin ere muga egiten du.
Kurtziaga auzoko etxeen izenak: Agarre, Ezuneta Aurrekoa, Ezuneta Atzekoa, Goenengua, Kurtziakua, Ormaegi, Ormaegi Aurrekoa (Zamora), Torre, Torre Barri, Txapel, Txanton Torre.

### Iruditegia

Kurtziagako jolasparkea eta baserri parea.

## Erreferentziak

* ↑ Ispaster EODAn.
* ↑ 1914-, Zubikarai, Augustin,. (1987). Ipazter. J. Fernandez Egiguren PMC 33157357. (Noiz kontsultatua: 2022-03-30).

## Ikus, gainera

* Arropain

## Kanpo estekak

* Datuak: Q12261695
* Multimedia: Kurtziaga (Ispaster) / Q12261695
# Kurtzioko gurutzea

Kurtzioko gurutzea, Mendekanoren gurutzea edo Kalbarioko gurutzea Mundakan 1611n Rodrigo Abad Mendekanok hala eskatuta egindako hareharrizko pizkundetar gurutzea da. 4,42 m.-ko altuera duen gurutzeak goialdean bi eskultura (gurutzefika eta Ama Birjina) eta behealdean idazkuna ditu. Honela dio:
| « | Gurutze hau Rodrigo Abad de Mendecanok eginarazi zuen, zuok irakurleok eeregutu subiranoari. | » |

## Erreferentziak

* ↑ Mundakako Udala: Kalbarioko gurutzea

## Kanpo estekak

* Datuak: Q5792410
* Multimedia: Cruz de Kurtzio / Q5792410
# Kuru

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Kurua neuroendekapenezko gaixotasuna da, prioiek sortua. Entzefalopatia espongiforme mota bat da, eta Papua Ginea Berrian XX. mendearen hasieran deskribatu zen estreinakoz. Bertako hizkuntzan, kuruak beldurrezko dardara esan nahi du (dardara baita gaixoen sintoma nagusietako bat).
Joan zen mendeko 50eko hamarkadan hasi ziren ikerlariak entzefalopatia espongiforme transmitigarri hau ikertzen. Papua Ginea Berriko tribu batean soilik kokatuta zegoenez, hasieran gaixotasun genetikoa izan zitekeela pentsatu zuten. Geroago, ordea, tribu horretako hileta-errituei lotuta zegoela agerian jarri zuten: tribuak kanibalismo mota bat praktikatzen zuen, eta hildakoen burmuinak jaten zituen. Ikerlariek burmuinak jaterakoan eragile infekzioso bat transmititzen zela planteatu zuten. Carleton Gajdusek estatubatuarrak (Medikuntzako Nobel Saria 1976an) eragile infekziosoa birus berezi bat zela proposatu zuen, eta geroago Stanley Prusiner neurologoak (Medikuntzako Nobel Saria 1997an) prioia zela frogatu zuen.
Kanibalismoaren errituak desagertu ahala gaitza ere desagertuz joan zen, eta gaur egun ez dira kasu berriak agertu (azkena 2005. urtekoa zen).
Entzefalopatia espongiforme transmitigarrien kasu gehienetan bezala, gaitzaren inkubazio epea oso luzea da, 30 urte arte. Kurua hilgarria da, eta sintomak agertzen direnean bere eboluzioa oso azkarra da, hilabete gutxikoa.
Dardarak, mugimenduen koordinazio eza (ataxia), depresioa eta(edo) dementzia eta -azken fasean- erabateko baliaezintasuna dira gaitzaren sintoma nagusiak.

## Kanpo estekak

* Datuak: Q274615
* Multimedia: Kuru (disease) / Q274615
# Kurume (Fukuoka)

Kurume (japonieraz: 久留米市, Kurume-shi) Japoniako hiri bat da, Fukuoka prefeturako hirugarrena, Kyushu uhartean. 2014ko erroldaren arabera 302.532 biztanle ditu eta Fukuoka–Kitakyushu metropoli eremuaren barnean dago. Honek 5.738.977 biztanle ditu eta Japoniako laugarren metropoli eremua da.

## Geografia

Prefeturaren hego-mendebaldean dago, Ariake Badiaren ertzean. Alboan dauka Yanagawa hiri turistikoa, bere kanalengatik ezaguna.

## Historia

Bosgarren menderako jadanik fundatua zen gaur egungo Kurumeko lurretan Kōra Taisha santutegi xintoista.
1504 eta 1521 artean Kurumeko gaztelua eraiki zen Chikugo ibaiaren ertzeko muino batean. XVI mednean borroka ugari izan ziren Kyushuko lurretan eta 1587an Toyotomi Hideyoshi shogunak Mori Hidekaneri eman zion agintea. Tokugawa Ieyasuk Sekigaharako Gudua irabazi ondoren bere aldekoa izan zen Tanaka Yoshimasa jarri zuen agintari. Dena dela 1871 arte Arima leinua izan zen Kurume gobernatu zuena.
1889ko apirilaren 1ean eratu zen Kurume hiria. Bridgestone neumatiko fabrikaren egoitza nagusia da.
1945ean hegazkin etatubatuarren bonbaketak jasan zituen.

## Iruditegia

* Kurume hiriaren ikuspegia.
* Kōra Taisha.
* Kurumeko gazteluaren harresiak.
* Kurume Suiten-gū santutegia.
* Yanagawa.

## Kanpo estekak

* (Japonieraz) Webgune ofiziala
* Datuak: Q320934
* Multimedia: Kurume, Fukuoka / Q320934
# Kurtzezar

Kurtzezar Gipuzkoako mendia da, Aloñako mendilerroaren mendebaldean kokaturik dagoena Gorgomendi eta Botreaitz mendien artean.

## Abiapuntuak

* Arantzazu: Ordu bat eta erdi.
* Uribarri: 3 ordu.
* Oñati: 3 ordu eta erdi.

## Ikus, gainera

* Gipuzkoako mendiak
* Kurtzebarri

## Kanpo estekak

* Datuak: Q12261692
# Kurultai

Kurultai (mongolieraz: ᠬᠤᠷᠠᠯᠲᠠᠢ, Хуралдай, Khuraldai; turkiar hizkuntzez: Kurultay) mongoliar buruzagi zaharren eta khanen kontseilu politiko eta militarra da, gero turkiar herriak eta tatariar herriak imitatu zutena. Terminoaren jatorria mongolierazko "Kur/Khur" hitzetik dator, "batzarra" edo "biltzarra" esan nahi duena.
Kurultaien helburua, Mongolen Inperioarentzat khagan (euskaraz: «Erregeen Errege») bat izendatzeaz gain, estrategia militarrak eta postu politikoetan izendapenak zehaztea zen. Adibidez, Gengis Khan 1206ko kurultaian izendatu zuten.
Hitza Mongoliarren historia sekretua lanean agertu zen lehen aldiz. Gaur egun, termino hori, bai turkieraz, bai mongolieraz, bai tatareraz, organo politikoak eta administratiboak aipatzeko erabiltzen dute, hala nola Parlamentua, Batzar Konstituziogilea eta abar.

## Erreferentziak

* ↑ txinera tradizionalez: 忽里勒台 edo 庫里爾台; kazakheraz: Құрылтай, Qūryltai; tatareraz: Корылтай, Qorıltay; baxkireraz: Ҡоролтай, Qoroltay; azerbaijaneraz: Qurultay; turkmeneraz: Gurultaý
* ↑ Commander J. Buchan Telfer, "The Bondage and Travels of Johann Schiltberger". (London, Hakluyt Society, 1879)
* ↑ George Vernadsky, "The Mongols and Russia". (Yale University Press, 1953)

## Kanpo estekak

* Datuak: Q136649
# Kuru Otlar Üstüne

Kuru Otlar Üstüne 2023ko Nuri Bilge Ceylan turkiar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Maisu gazte batek espero du Istanbulen lana egokituko zaiola, dagoeneko herri txiki batean derrigorrezko zerbitzua eman baitu. Denbora luzez zain egon ondoren, ordea, bere bizitza ilunetik ihes egiteko itxaropen guztiak galduko ditu. Nuray lankideak perspektiba berreskuratzen lagunduko dio.

## Aktoreak

* Deniz Celiloğlu - Samet
* Merve Dizdar - Nuray
* Musab Ekici - Kenan
* Ece Bağcı - Sevim
* Erdem Şenocak - Tolga
* Yüksel Aksu - Vahit
* Münir Can Cindoruk - Feyyaz
* Onur Berk Arslanoğlu - Müdür Bekir
* Yıldırım Gücük - Eğitim Şube Müdürü
* Cengiz Bozkurt - Hademe Nail
* S. Emrah Özdemir - Çavuş
* Elif Ürse - Müdür Yardımcısı Saime
* Elit Andaç Çam - Firdevs
* Nalan Kuruçim - Kevser
* Ferhat Akgün - Rehberlik Öğretmeni Atakan
* Eylem Canpolat - Halime

## Erreferentziak

* ↑ «Gizartearen sareetan harrapatuta» Berria 2024-05-22 CC BY-SA 4.0 lizentziapean.

## Kanpo estekak

* Datuak: Q109387468
# Kurukshetra barrutia

Kurukshetra barrutia Indiako barruti bat da, Ambala dibisioan, Haryana estatuan. 964.655 biztanle ditu 1.683 kilometro koadrotan.

## Mugakideak

Honako barrutiekin egiten du muga:
Ambala barrutia Kaithal barrutia Karnal barrutia

## Ikus, gainera

* Haryana

## Kanpo estekak

* Datuak: Q980118
* Multimedia: Kurukshetra district / Q980118
# Kongsfjorden

Kongsfjorden, Norvegiako Svalbard uhartedian dagoen fiordo bat da. Spitsbergen uhartearen mendebaldean. 26 kilometro luze ditu.
* Datuak: Q2012734
* Multimedia: Kongsfjorden / Q2012734
# Kongtong barrutia

Kongtong barrutia (txinera tradizionalez: 崆峒区) Txinako barruti bat da, Pingliang barruan. Azken zentsuaren arabera 504.265 biztanle zituen 1930.01 azaleran banatuta.

## Kanpo estekak

* Datuak: Q1201756
# Kongresu Kontinentala

Kongresu Kontinentala edota Filadelfiako Kongresua (ingelesez Continental Congress edota Philadelphia Congress) Ipar Amerikako Hamahiru Kolonietako ordezkariak biltzen ziren legebiltzar bat izan zen, gerora Britainiar Inperioaren aurkako Ameriketako Estatu Batuetako Independentzia Gerraren amaieran AEBak sortuko zituztenak.
Kongresua hirutan bildu zen:
* Lehenbizikoan, 1774ko irailaren 5etik urriaren 26ra, Britainiar Gobernuak Massachusettseko portuarren aurka ezarritako ontzien blokeoa eztabaidatzeko;
* 1775eko maiatzaren 10etik martxoaren 1era, Konfederazioaren Artikuluak onartzeko.
* Kondeferazioaren Kongresua, 1781-1789 arteko gobernu organua.

## Kanpo estekak

* Datuak: Q26718
* Multimedia: Continental Congress / Q26718
# Kongruentzia (argipena)

Kongruentzia hauetako bat izan daiteke:
* Geometrian, kongruentzia
* Zenbakien teorian, kongruentzia
# Kongruentzia (geometria)

Geometriann, bi irudi Kongruenteak dira tamaina bera eta aldeak berdinak badituzte; irudiak erlazionatzen dituen isometria bat existitzen bada: eraldaketa izan daiteke traslazioa, biraketa , edo/eta islatzea. Bi irudi kongruenteak dira forma eta tamaina bera badute, nahiz eta bere posizioa edo orientazioa desberdinak izan. Irudi kongruenteen bat datozen zatiak homologoak deitzen dira.

## Angeluen kongruentzia

Erpinez aurkako angeluak kongruenteak dira bere erpinaren gaineko 180°-ko biraketaren bidez bat datozelako.
* $\alpha$ eta $\beta$ angeluak kongruenteak dira eta erpinez aurkakoak.
* Bi zuzen paralelo ebakitzen dituen zuzenak bi angelu kongruente sortzen ditu.
* Paralelogramoaren aurkako angeluak kongruenteak dira.

## Triangeluen kongruentzia

Bi triangelu kongruenteak izango dira dagozkien aldeak eta angeluak neurri berekoak badira.
Notazioa: Bi triangelu $\triangle ABC$ eta $\triangle DEF$ kongruenteak badira, orduan erlazioa honela idazten da:
    $\triangle \mathrm {ABC} \cong \triangle \mathrm {DEF}$

## Kanpo estekak

* Datuak: Q154210
* Multimedia: Congruence / Q154210
# Kongur Tagh

Kongur Tagh edo Kongur, uigurreraz قوڭۇر تاغ‎, Коңур Тағ, "Mendi Marroi", mongolieraz Хонгор Таг, Hongor Tag, txinera sinplifikatuz 公格尔峰, txinera tradizionalez 公格爾峰 eta pinyinez Gōnggé'ěr Fēng, Kunluneko mendi bat da, Txinan. 7.649 metrorekin Kunlun mendikatea nahiz Xinjiang probintziako mendirik garaiena da. Batzutan "Ekialdeko Pamir" mendikatearen barnean ere sailkatu ohi da.
1981ean Chris Bonington, Al Rouse, Peter Boardman eta Joe Tasker alpinistek osatutako Britainiar Espedizioak lehenbizikoz igo zuen.

## Kanpo estekak

* Datuak: Q646398
* Multimedia: Kongur / Q646398
# Kongsberg

Kongsberg Norvegiako udalerria da. Buskerud konderrian kokatua dago. 792.27 km² ditu eta 23.997 biztanle ditu.

## Mugakideak

Honako udalerri hauekin egiten du muga:
Flesberg Øvre Eiker Hof Skien Siljan Municipality $^{(en)}$ Lardal Notodden Sauherad Holmestrand Larvik Midt-Telemark $^{(en)}$

## Kanpo estekak

* Datuak: Q108988
* Multimedia: Kongsberg / Q108988
# Kongōbu-ji

Kongōbu-ji (japonieraz: 金剛峯寺) , Kōya herrian dagoen tenplu budista ezaguna da. 2004an UNESCOk Gizateriaren Ondare izendatu zuen Kii mendizerrako toki eta erromes bide sakratuak izeneko multzoan. Izenak Diamantezko mendiko tenplua esan nahi du.

## Historia

Kūkai monje budistak fundatu zuen Kōya mendian 816 urtean, tenplua baina 1593 urtekoa da. Seigan-ji izena zuen orduan. 1861ean berreraiki zen eta 1869an jaso zuen gaur egungo Kongōbu-ji izena.

## Jakingarriak

Banryūtei (蟠龍庭) lorategia Japoniako "arroka lorategi" handiena da, 2.340 m²-koa da. granitozko 140 arroka ditu eta laino artetik ateratzen ari den dragoi baten itxura daukate.
Bestalde tenpluan Kanō eskolako margoek dekoraturiko hainbat ate daude.

## Iruditegia

* Sarrera.
* Pagoda.
* Kondō eraikina.
* Mieidō eraikina.
* Banryūtei lorategia.

## Ikus, gainera

* Kii mendizerrako toki eta erromes bide sakratuak

## Kanpo estekak

* (Japonieraz)(Ingelesez) Webgune ofiziala
* Datuak: Q1203429
* Multimedia: Kongobuji / Q1203429
# Kongsvinger

Kongsvinger Norvegiako udalerria da. Hedmark konderrian kokatua dago. 1036.14 km² ditu eta 17.361 biztanle ditu.

## Mugakideak

Honako udalerri hauekin egiten du muga:
Eidskog Sør-Odal Grue Municipality $^{(en)}$ Eda udalerria Arvika udalerria Torsby udalerria

## Kanpo estekak

* Datuak: Q109499
* Multimedia: Kongsvinger / Q109499
# Laurent Diharasarri

Laurent Diharasarri Euskal idazle eta itzultzailea (Sara, 1848ko apirilaren 1a - Donibane Garazi, 1902). Apaiza. Aphezen dretxoak eta eginbideak eletzionetan eta Erlisionaren ixtoria laburzki itzulpenak eman zituen argitara 1890. urtean. Madalen Larralde saratarra amabortz urtetan illa 1794-an (olerkia, 1896), San Antonio Paducoa, Mariaren ahurren esku-liburua eta Giristino legea laburzki argitaratu zituen hurrengo bi urteetan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12262019
# Laurent Bidart

Laurent Bidart (Bokale, 1930eko urtarrilaren 11 - Sainte-Soulle, 2000ko ekainaren 4a) lapurtar errugbilaria izan zen, errugbi XV. modalitatean joko-zabaltzaile moduan aritzen zena.

## Ibilbidea

* 1946-1948 : Aviron Bayonnais
* 1948-1950 : Anglet Olympique Rugby Club
* 1950 : Atlantique Stade Rochelais
* Datuak: Q3219039